Փետրվարի 7-ին ՀՀ արտակարգ իրավիճակների նախարարությունում տեղի ունեցավ աշխատանքային խորհրդակցություն, որի արդյունքում ՀՀ ԱԻՆ Սեյսմիկ պաշտպանության ծառայության, ՀՀ ԳԱԱ երկրաբանական գիտությունների ինստիտուտի և Հայկական սեյսմոլոգիայի և Երկրի ֆիզիկայի ասոցիացիայի միջև ստորագրվեց «Գիտատեխնիկական համագործակցության և երիտասարդ մասնագետների պատրաստման» մասին փոխըմբռնման հուշագիր: Արարողությանը ներկա էր ՀՀ արտակարգ իրավիճակների նախարար Դավիթ Տոնոյանը: